Vidiecky parlament mladých na Slovensku sme súčasťou projektu From the GroundUp (CERV) a v dňoch 2.–3. októbra 2024 sme sa zúčastnili jednej z jeho aktivít v malebnom Grécku 🇬🇷. Cesta do Methany bola pre nás úžasnou príležitosťou diskutovať a vymieňať si skúsenosti s ďalšími mladými ľuďmi z celej Európy. Počas dvoch intenzívnych dní sme sa zamerali na témy občianstva EÚ, identity a nenávistných prejavov ako politického nástroja 
Prvý deň sme začali diskusiami o občianstve EÚ a právach mobilných občanov ,pokračovali sme hlbokou debatou o identite a príslušnosti  a uzavreli sme to panelom: „Sú ľudia z vidieckych oblastí naozaj anti-Európania, alebo je Brusel jednoducho príliš ďaleko?“  Výmena názorov bola inšpiratívna a otvorila nám oči v otázkach, ako rôzni občania EÚ vnímajú svoju príslušnosť a miesto v spoločnosti 
Druhý deň sa sústredil na politické procesy a nenávistné prejavy. Viedli sme debatu o vplyve dezinformácií na účasť občanov vo voľbách skúmali sme rolu mládeže v politickom dianí  zakončili sme to dynamickou oxfordskou debatou o tom, ako sú nenávistné prejavy zneužívané na politické účely .
Oba dni boli naplnené novými poznatkami, ktoré určite využijeme pri našich ďalších aktivitách a stretnutiach na Slovensku 🇸🇰. Atmosféra bola priateľská a motivujúca, ďakujeme.
Tešíme sa na ďalšie stretnutie v rámci projektu, vo Švédsku!